
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 455 

26 Απριλίου 1999 


Γ 


Γ 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Καθορισμός του ύψους της εφάπαξ αμοιβής στο 
προσ/κό του Ιδρύματος Κοινωνικών Ασφαλίσεων 
για την πληρωμή του Δώρου Πάσχα 1999 στους Ερ¬ 
γατοτεχνίτες οικοδόμους. 

Έγκριση πλήρους απασχόλησης Προέδρου του Διοι¬ 
κητικού Συμβουλίου του ΟΑΣΠ. 

Καθορισμός της 1ης Μαΐου 1999 ως ημέρας υποχρε¬ 
ωτικής αργίας. 

Καταβολή έκτακτης οικονομικής ενίσχυσης σε ανέρ¬ 
γους του Ν. Καρδίτσας. 

Καταβολή έκτακτης οικονομικής ενίσχυσης στους εκ- 

δοροσφαγείς ΚΑΤΕΡΙΝΗΣ. 

Τροποποίηση γις 34081/23.12.1998 απόφαση Υπουρ¬ 
γού Εργασίας και Κοινών. Ασφαλίσεων «Καταβο¬ 
λής έκτακτης οικονομικής ενίσχυσης σε ανέργους 
πρώην εργαζόμενους σε ψυγεία - διαλογητήρια - 
κονσερβοποιεία - κιβωτιοποιεία κλπ.» των Νομών 

Πέλλας, Ημαθίας και Πιερίας. 

Έκτακτη οικονομική ενίσχυση σε πρώην εργαζόμε¬ 
νους της εταιρείας «ΕΣΠΕΡΙΣ»... 

Έκτακτη οικονομική ενίσχυση στους εργζομένουςτης 

επιχείρησης «ΜΙΝΙΟΝ ΑΕ». 

Ειδικό πρόγραμμα ολοκληρωμένης παρέμβασης για 
ανέργους γουνεργάτες των Νομών Καστοριάς και 

Κοζάνης ηλικίας 18-64 ετών. 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Δημοτική Ε¬ 
πιχείρηση Πολιτιστικής Ανάπτυξης Πανοράματος 
(ΔΈ.Π ΑΠ.)»του δήμου Πανοράματος του Ν. Θεσ¬ 
σαλονίκης... 


1 

2 

3 

4 

5 


6 

7 

8 

9 


10 


ΑΠΟΦΑΣΕΙΣ 

Αριθ. 2/17904/0022 - ( 1 ) 

Καθορισμός του ύψους της εφάπαξ αμοιβής στο προσ/κό 
του Ιδρύματος Κοινωνικών Ασφαλίσεων για την πλη¬ 
ρωμή του Δώρου Πάσχα 1999 στους Εργατοτεχνίτες 
οικοδόμους 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 4321/63. 


β) Του Ν. 2081/92, άρθρο 27. 

γ) Του Ν. 2592/98, άρθρο 18 παρ. 6. 

2. Το Μ72/158/19.2.99 έγγραφο του ΙΚΑ. 

3. Την ανάγκη απασχόλησης του προσωπικού του ΙΚΑ 
για την πληρωμή του Δώρου Πάσχα 1999 στους εργατο- 
τεχνίτες οικοδόμους. 

4. Το γεγονός ότι η δαπάνη που θα προκληθεί από την α¬ 
πόφαση αυτή θα καλυφθεί από τον προϋπολογισμό ΕΛ- 
ΔΕΟ (Ν. 4321/63) και έχει εγγράφει η σχετική πίστωση 
στον προϋπολογισμό του ΙΚΑ έτους 1999. 

5. Την αρ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών»-. 

6. Την 1749/4.11.98 (ΦΕΚ1171/τ.Β) απόφαση ανάθεσης 
αρμοδιοτήτων στον Υφυπουργό Εργασίας και Κοιν. Α¬ 
σφαλίσεων Φ. Ιωαννίδη, αποφασίζουμε: 

Καθορίζουμε το ύψος της εφάπαξ αμοιβής στο προσ/κό 
του Ιδρύματος Κοινωνικών Ασφαλίσεων (ΙΚΑ) που θ’ απα¬ 
σχοληθεί για την πληρωμή του Δώρου Πάσχα 1999 στους 
Εργατοτεχνίτες Οικοδόμους, για το χρονικό διάστημα δέ¬ 
κα πέντε (15) εργασίμων ημερών, στο ποσό των 
660.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Φ. ΙΩΑΝΝΙΔΗΣ 

-♦- 

Αριθ. Δ16Υ/05/140/Γ (2) 

Έγκριση πλήρους απασχόλησης Προέδρου του Διοικη¬ 
τικού Συμβουλίου του ΟΑΣΠ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του δεύτερου εδαφίου της παρ. 6 του 
άρθρου 3 του Ν. 1349/83 «Σύσταση Οργανισμού αντισει¬ 
σμικού Σχεδιασμού και Προστασίας (ΟΑΣΠ) και άλλες 
διατάξεις» (ΦΕΚ 52/Α) σε συνδυασμό με τις διατάξεις του 
άρθρου 32παρ. 18του Ν.2190/94 (ΦΕΚ 28/Α ). 

2. Τις διατάξεις του άρθρου 22 του Ν.2362/95 «περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α). 

3. Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά Όργανα» (ΦΕΚ 13/Α) που 
προστέθηκε στον παραπάνω Νόμο με τις διατάξεις του 
άρθρου 27 του Ν.2081/92, όπως αντικαταστάθηκε με το 
άρθρο 1 παρ. 2ατου Ν.2469/97 (ΦΕΚ38/Α). 

4. Την αριθμ. Δ16γ/03/463/Γ/10.12.98 απόφαση συ¬ 
γκρότησης του Διοικητικού Συμβουλίου του ΟΑΣΠ. 

5. Την αριθμ. Δ1 βγ/643/5/480/Γ/10.12.98 απόφαση ανά¬ 
θεσης αρμοδιοτήτων στον Πρόεδρο του Διοικητικού Συμ¬ 
βουλίου, στον Δ/ντή και σε άλλα όργανα του ΟΑΣΠ. (ΦΕΚ 
132/Β). 

6. Το αριθμ. οικ. 127/4.2.99 έγγραφο του ΟΑΣΠ. 

7. Το γεγονός ότι από πς διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΟΑΣΠ, το ύψος της οποίας θα καθορισθει σε επόμενο 
στάδιο με την έκδοση της κοινής Υπουργικής απόφασης 
που προβλέπεται από το εδάφιο δ' της παρ. 6 του άρθρου 
3 του Ν. 1349/83. 

8. Την αιρθμ. Δ17α/03/99/Φ.2.2.1/96 κοινή απόφαση του 
Πρωθυπουργού και Υπουργού ΠΕΧΩΔΕ «Ανάθεση αρμο¬ 
διοτήτων Υπουργού ΠΕΧΩΔΕ στους Υφυπουργούς ΠΕ¬ 
ΧΩΔΕ Χρίστο Βερελή και Θεόδωρο Κολιοπάνο». 

9. Την αριθμ. 1107147/1239/006Α/4.10.96 απόφαση «Α¬ 
νάθεση αρμοδιοτήτων του Υπουργού Οικονομικών στους 
Υφυπουργούς Οικονομικών» (ΦΕΚ 922/Β), αποφασίζου¬ 
με: 

Εγκρίνουμε την πλήρη απασχόληση στον ΟΑΣΠ του 
Προέδρου του Διοικητικού Συμβουλίου του ΟΑΣΠ Βασι¬ 
λείου Ανδριανάκη, Πολιτικού Μηχανικού, για την άσκηση 
των αρμοδιοτήτων που μεταβιβάστηκαν σ’ αυτόν, με την 
αριθμ. Δ16γ/643/5/480/Γ/29.12.98 απόφαση. 

Η ισχύς της παρούσας αρχίζει την 11 η Μαρτίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1999 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΟΙΚΟΝΟΙΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. οικ. 2328 (3) 

Καθορισμός της 1ης Μαΐου 1999 ως ημέρας υποχρεωτι¬ 
κής αργίας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 380/1968 «Περί καθιερώσεως 
της 1 ης Μαΐου ως ημέρα υποχρεωτικής αργίας». 

2. Τις διατάξεις του άρθρου 16 του Ν.1558/1985 «Κυ¬ 
βέρνηση και Κυβερνητικά Όργανα». 

3. Τις διατάξεις του Π.Δ. 369/89 «Οργανισμός Υπουρ¬ 
γείου Εργασίας», όπως τροποποιήθηκε και συμπληρώθη¬ 
κε με το Π .Δ. 436/1991. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Πρόνοιας και Κοιν. Ασφαλίσεων στο Υπουργείο Εργα¬ 
σίας». 

5. Το άρθρο 27 του Ν.2081/92 «Ρύθμιση του θεσμού των 
Επιμελητηρίων, Επαγγελματικών Οργανώσεων των ε¬ 


μπόρων, βιοτεχνών και λοιπών επαγγελμάτων και άλλες 
διατάξεις, αποφασίζουμε: 

1. Καθορίζουμε την 1η Μαΐου 1999 ως ημέρα υποχρεω¬ 
τικής αργίας για όλα τα καταστήματα, τις βιομηχανίες, 
βιοτεχνικές επιχειρήσεις, εκμεταλλεύσεις και εργασίες 
γενικά που αργούν κατά πς Κυριακές. 

2. Από τις διατάξεις της απόφασης αυτής, δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Απριλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-φ- 

Αριθ. 33469 (4) 

Καταβολή έκτακτης οικονομικής ενίσχυσης σε ανέργους 
του Ν. Καρδίτσας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46του Ν.2698/53 όπως τρο¬ 
ποποιήθηκε με το άρθρο 38 του Ν.2224/94. 

2. Τιςδιατάξειςτηςπαρ. 2ατου άρθρου 1 του Ν.2469/97 
«Περιορισμός και βελτίωση της αποτελεσματικότητας 
των κραπκών δαπανών» (Α' 38). 

3. Τις υπ’ αριθμ. 812/6.4.99 απόφαση του Δ.Σ. του ΟΑ- 
ΕΔ (αριθμ. συνεδρ. 14/6.4.99) που μας υποβλήθηκε με το 
υπ’ αριθμ. Β 107265/7.4.99 έγγραφό του, αποφασίζουμε: 

1. Εγκρίνουμε την καταβολή έκτακτης οικονομικής ενί¬ 
σχυσης από 150.000 δρχ. σε 1.641 περίπου ανέργους του 
Ν. Καρδίτσας με τις εξής προϋποθέσεις: 

α) να είναι άνεργοι 

β) να μην επιδοτούνται λόγω ανεργίας κατά το χρόνο 
καταβολής της οικονομικής ενίσχυσης 
γ) το ετήσιο οικογενειακό τους εισόδημα να μην υπερ¬ 
βαίνει το ποσό των 3.000.000 δρχ. 
δ) να έχουν πραγματοποιήσει συνολικά κατά το έτος 

1998 από 50 έως 99 ημερομίσθια. 

ε) να μην έχουν εισπράξει το ειδικό εποχιακό βοήθημα 
(άρθρ. 22 παρ. 1 Ν. 1836/89) του έτους 1998. 

2. Η πιθανή δαπάνη θα ανέλθει σε 246.150.000 δρχ. 
(1.641 X 150.000 = 246.150.000). 

3. Υπόλογος διαχειριστής ορίζεται η Προϊσταμένη της 
Υ.Ν. Καρδίτσας ΧΑΛΙΛΗ ΑΙΚΑΤΕΡΙΝΗ. 

4. Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2637 οικονομικής χρήσης έτους 1999 και η 
απόδοση λογαριασμού να γίνει ένα μήνα το αργότερο α¬ 
πό τη λήξη της καταβολής. 

Η λήξη της καταβολής ορίζεται σε 60 ημέρες από τη ν η¬ 
μερομηνία έναρξης. 

Προκειμένου να εκτελεστεί η απόφαση μετά την έγκρι¬ 
ση της τροποποίησης του προϋπολογισμού οικ. έτους 

1999 από το Υπουργείο Εργασίας & Κοιν. Ασφαλίσεων θα 
γίνει μεταφορά πίστωσης ύψους 246.150.000 δρχ. από το 
τακτικό αποθεματικό στον ΚΑΕ 2637. 

5. Από τις διατάξεις της παρούσας απόφασης δεν προ- 

καλείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν.2362/95 (περί δημοσίου λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 33467 (5) 

Καταβολή έκτακτης οικονομικής ενίσχυσης στους εκδο- 
ροσφαγείς ΚΑΤΕΡΙΝΗΣ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.2698/53 όπως τρο¬ 
ποποιήθηκε με το άρθρο 38 του Ν.2224/94. 

2. Τις διατάξεις της παρ. 2ατου άρθρου 1 του Ν.2469/97 
«Περιορισμός και βελτίωση της αποτελεσματικότητας 
των κρατικών δαπανών» (Α' 38). 

3. Την υπ’ αριθμ. 803/6.4.99 απόφαση του Δ.Σ. του 
Ο.Α.Ε.Δ. (αριθμ. συνεδρ. 14/6.4.99) που μας υποβλήθηκε 
με το υπ’ αριθμ. 406/7.4.99 έγγραφό του, αποφασίζουμε: 

1) Εγκρίνουμε την καταβολή έκτακτης οικονομικής ενί¬ 
σχυσης από 150.000 δρχ. στα 25 μέλη του Σωματείου Εκ¬ 
δοροσφαγέων της ΚΑΤΕΡΙΝΗΣ με τις εξής προϋποθέ¬ 
σεις: 

Να είναι άνεργοι, να μην επιδοτούνται λόγω ανεργίας 
κατά τον χρόνο καταβολής της οικονομικής ενίσχυσης. 

Η οικονομική ενίσχυση θα συμψηφισθεί με μελλοντική 
επιδότηση που θα λάβουν λόγω ανεργίας. 

Η πιθανή δαπάνη θα ανέλθει στο ποσό των 3.750.000 
δρχ. (25 X 150.000 = 3.750.000) και θα βαρύνει τον ΚΑΕ 
2637 του προϋπολογισμού έτους 1999. 

2) Υπόλογος διαχειριστής ορίζεται ο Προϊστάμενος της 
Υ.Ν. ΠιερίαςΤΣΙΑΚΗΣ ΚΟΣΜΑΣ. 

3) Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2637 οικονομικής χρήσης έτους 1999 και η 
απόδοση λογαριασμού να πραγματοποιηθεί ένα (1) μήνα 
το αργότερο από τη λήξη της καταβολής. 

Η λήξη της καταβολής ορίζεται σε 60 ημέρες από την η¬ 
μερομηνία έναρξης. Μεταφέρεται πίστωση ύψους 
3.750.000 δρχ. από τον ΚΑΕ 2637 του προϋπολογισμού 
της Διοίκησης στον ίδιο ΚΑΕ του προϋπολογισμού της 
Π.Δ. Θεσσαλίας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν.2362/95 (Περί δημοσίου λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 


Αριθ. 33461 (6) 

Τροποποίηση της 34081/23.12.1998 απόφαση Υπουργού 
Εργασίας και Κοινών. Ασφαλίσεων «Καταβολής έκτα¬ 
κτης οικονομικής ενίσχυσης σε ανέργους πρώην ερ¬ 
γαζόμενους σε ψυγεία - διαλογητήρια - κονσερβοποι¬ 
εία - κιβωτιοποιεία κλπ.» των Νομών Πέλλας, Ημαθάις 
και Πιερίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό¬ 
τητας των κρατικών δαπανών» (Α39). 

3. Την υπ’ αριθμ. 34081/23.12.1998 «Καταβολή έκτα¬ 
κτης οικονομικής ενίσχυσης σε ανέργους πρώην εργαζό¬ 
μενους σε ψυγεία διαλογητήρια - κονσερβοποιεία - κιβω- 
τιοποιεία - κλπ των νομών Πέλλας, Ημαθίας και Πιερίας. 

4. Την υπ’ αριθμ. 801/6.4.99 απόφαση του ΔΣ του ΟΑΕΔ 
(αριθμ. συνεδρ. 14/6.4.99) που μας υποβλήθηκε με το υπ’ 
αριθμ. 405/7.4.99 έγγραφό του, αποφασίζουμε: 

Τροποποιούμε την υπ’ αριθμ. 34081/23.12.98 απόφασή 
μας όσον αφορά τον αριθμό των ατόμων που έχουν τις 
προϋποθέσεις και αντί των 4.500 που είχε εγκριθεί θα εί¬ 
ναι 6.000. Ήτοι επιπλεόν 1500 δικαιούχοι: 

Η κατανομή έχει ως εξής: 

ΤΥ. ΓΙΑΝΝΙΤΣΩΝ: 600 άτομα 

ΤΥ. ΝΑΟΥΣΑΣ: 300 άτομα 

ΤΥ. ΑΛΕΞΑΝΔΡΕΙΑΣ: 600 άτομα 

Η πιθανή δαπάνη θα ανέλθει σε 150.000.000 δρχ. 

(1.500 X 100.000 = 150.000.000). 

Κατά τα λοιπά ισχύουν τα όσα ορίζονται στην παραπά¬ 
νω Υπουργική Απόφαση. Μεταφέρεται πίστωση ύψους 
150.000.000 δρχ. από τον ΚΑΕ 2637 του προϋπολογισμού 
της Διοίκησης στον ίδιο ΚΑΕ του προϋπολογισμού της Π. 
Δ. Κ. Μακεδονίας. 

Από τις διατάξεις της παρούσας απόφασης δεν προκα- 
λείται δαπάνη και ως εκ τούτου δεν εμπίπτει στις διατά¬ 
ξεις της παρ. 3 του άρθρου 22 του Ν. 2362/95 (πεί δημο¬ 
σίου λογιστικού). 

Η απόφση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 33462 (7) 

Έκτακτη οικονομική ενίσχυση σε πρώην εργαζόμενους 
της εταιρείας «ΕΣΠΕΡΙΣ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩνΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό¬ 
τητας των κρατικών δαπανών» (Α 38). 

3. Την υπ’ αριθμ. 749/6.4.99 απόφαση του Δ.Σ. του ΟΑ- 

ΕΔ (αριθμ. συνεδρ. 14/6.4.99 που μας υποβλήθηκε με το 
υπ’ αριθμ. 413/7.4.99 έγγραφό του, αποφασίζουμε: 

1. Εγκρίνουμε την καταβολή έκτακτης οικονομικής ενί¬ 
σχυσης από 100.000 δρχ. στοςυ 24 ανέργους πρώην ερ¬ 
γαζόμενους της εταιρείας ΕΣΓΙΕΡΙΣ, με τις εξής προϋπο¬ 
θέσεις: 

α) Να μην επιδοτούνται λόγω ανεργίας. 

β) Να μην έχουν πραγαμτοποιήσει πάνω από 100 ημε¬ 
ρομίσθια σε οποιονδήποτε κλάδο κατά το έτος 1998. 

γ) Το ετήσιο οικογενειακό τους εισόδημα να μην υπερ¬ 
βαίνει το ποσό των 3.000.000 δρχ. 

δ) Να μην έχουν λάβει το ειδικό εποχιακό βοήθημα του 
άρθρου 22 του Ν. 1836/89 το έτος 1998. 

2. Η πιθανή δαπάνη θ’ ανέλθει σε 2.400.000 δρχ. (24 X 
100.000 = 2.400.000) και θα βαρύνει τον ΚΑΕ 2637 έτους 
1999. 

3. Υπόλογος διαχειριστής ορίζεται η προϊσταμένη της 
Υ. Ν. Άρτης Σακελλίου Θεοδώρα. 

4. Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2637 οικον. χρήσης έτους 1999 και η απόδο¬ 
ση λογαριασμού να πραγματοποιηθεί ένα μήνα το αργό¬ 
τερο από τη λήξη της καταβολής. 

Μεταφέρεται πίστωσης από τον ΚΑΕ 2637 του Προϋπο¬ 
λογισμού της Διοίκησης στον ίδιο ΚΑΕ του Προϋπολογι¬ 
σμού της Περ/κής Δ/νσης Ηπείρου το ποσό των 2.400.000 
δρχ. Η λήξη της καταβολής ορίζεται σε 60 ημέρες από την 
ημερομηνία έναρξης. 

Η ανωτέρω δαπάνη δεν βαρύνει τον κρατικό προϋπο¬ 
λογισμό και ως εκ τούτου δεν εμπίπτει στις διατάξεις της 
παρ. 3 του άρθρου 22 του Ν. 2362/95 (Περί δημοσίου λο¬ 
γιστικού). Για το λόγο αυτό δεν απαιτείται η σύμπραξη 
του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβρνήσεως. 

Αθήνα, 7 Απριλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

- 4 - 

Αριθ. 33465 (8) 

Έκτακτη οικονομική ενίσχυση στους εργζομένους της ε¬ 
πιχείρησης «ΜΙΝΙΟΝ ΑΕ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΛΙΣΕΩΝ 

Έχοντας υπόψη: 

1) Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

2) Τις διατάξεις της παρ. 2α του άρθρου 1 του Ν, 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α 38). 

3) Την υπ’ αριθμ. 750/6.4.99 απόφαση του Δ.Σ. του ΟΑ- 
ΕΔ (αριθμ. συνεδρ. 14/6.4.99) που μας υποβλήθηκε με το 
υπ’ αριθμ. 414/7.4.99 έγγραφό του, αποφασίζουμε: 

1. Εγκρίνουμε την καταβολή έκτακτης οικονομιής ενί¬ 
σχυσης σε 280 εργαζόμενους της επιχ/σης «ΜΙΝΙΟΝ» ΑΕ 
από 150.000 δρχ. γι ακάθε άτομο (πιθανή δαπάνη 280 X 
150.000 = 42.000.000). 

2. Το ποσό αυτό θα παρακρατηθεί σε 12 ισόποσες μηνι- 
αίαες δόσεις από παροχή ανεργίας που μπορεί να λάβουν 
μελλοντικά, ή σε 12 δόσεις αν συνεχισθεί η εργασία τους, 
κανονικά μέσω του μισθού. 


Ως υπόλογος διαχειριστής ορίζεται η προϊσταμένη της 
Τ.Υ. Αθηνών ΑΝΘΗ ΣΠΥΡΟΠΟΥΛΟΥ. 

- Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2637 οικονομικής χρήσης 1999 και η απόδο¬ 
ση του λογαριασμού να πραγαμτοποιηθεί ένα μήνα το αρ¬ 
γότερο από τη λήξη της καταβολής. Η λήξη της καταβο¬ 
λής να λήγει σε 60 ημέρες από την ημερομηνία έναρξης. 

- Μεταφέρεται πίστωση από τον ΚΑΕ 2637 του προϋπο¬ 
λογισμού της Διοίκησης στον ίδιο ΚΑΕ του Προϋπολογι¬ 
σμού της Περιφ/κής Δ/νσης Αττικής και Νήσων το ποσό 
των 42.000.000 δρχ. 

- Η ανωτέρω δαπάνη δεν βαρύνει τον κρατικό προϋπο¬ 
λογισμό και ως εκ τούτου δεν πείπτει στις διατάξεις της 
παρ. 3 του α ρθρου 22 του Ν. 2362/95 (περί δημσοίου λο¬ 
γιστικού). Για το λόγο αυτό δεν απαιτείται σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-Φ- 

Αριθ. 33422 (9) 

Ειδικό πρόγραμμα ολοκληρωμένης παρέμβασης για α¬ 
νέργους γουνεργάτες των Νομών Καστοριάς και Κο¬ 
ζάνης ηλικίας 18-64 ετών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ’ όψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

2. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και την παρ. 16 του άρθρου 20 του Ν. 
2639/98. 

3. Τις διατάξεις των άρθρων 6 και 26 του Ν. 2434/96. 

4. Τις αποφάσεις του Υπ. Εργασίας και Κοινωνικών Α¬ 
σφαλίσεων αριθ. 33019/21.1.99 (ΦΕΚ 51/Β/29.1.99), 
33020/21.1.99 (ΦΕΚ 53/Β/29.1.99), 33021/21.1.99 (ΦΕΚ 
53/Β/29.1.99) και 33022/21.1.99 (ΦΕΚ 85/Β/9.2.99) ως 
προς τα κεφάλαια Γ και Δ’ παρ. 1 και 2 που αφορούν τα 
προγράμματα επιχορήγησης της απασχόλησης και της 
αυτοαπασχόλησης ανέργων. 

5. Την υπ’ αριθ. 683/23.3.99 απόφαση του Δ.Σ. του 
Ο.Α.Ε.Δ. (αριθ. συνεδρ. 12/23.3.99) που μας υποβλήθηκε 
με το υπ’ αριθ. Β106605/29.3.99 έγγραφό του. 

6. Το επιχειρησιακό πρόγραμμα της συνεζιζόμενης κα¬ 
τάρτισης και προώθησης της απασχόλησης και ειδικότε¬ 
ρα με το μέτρο 3.4 αυτού, αποφασίζουμε: 

Καταρτίζουμε πρόγραμμα ολοκληρωμένης παρέμβα¬ 
σης που περιλαμβάνει δράσεις δομών στήριξης, κατάρτι¬ 
σης, απασχόλησης και αυτοαπασχόλησης ανέργων γου- 
νεργατώντων Νομών Καστοριάς και Κοζάνης ηλικίας 18- 
64 ετών. 

Το πρόγραμμα περιλαμβάνει τις παρακάτω μορφές πα¬ 
ρέμβασης: 

α) Δημιουργία Δομής Στήριξης για διερεύνηση και κα- 


ϊ 

ταγραφή των χαρακτηριστικών των ανέργων με στόχο 
την ένταξή τους στο κατάλληλο πρόγραμμα και προώθη¬ 
ση του σχεδιαζομένου προγράμματος προς αναζήτηση 
ενδιαφερομένων επιχειρήσεων για συνεργασία, 
β) Κατάρτιση. 

γ) Επιχορήγηση εργοδοτών για δημιουργία θέσεων ερ¬ 
γασίας και 

δ) Επιχορήγηση για την αυταπασχόληση. 

1. Δομή Στήριξης 

Με απόφαση του Δ.Σ. του Ο.Α.Ε.Δ. συστήνεται δομή 
στήριξης η οποία θ’ αποτελείται από: 

α) Έναν (1) εκπρόσωπο του Εργατικού Κέντρου Καστο¬ 
ριάς 

β) Έναν (1) εκπρόσωπο του Εργατικού Κέντρου Κοζά¬ 
νης 

γ) Έναν (1) εκπρόσωπο των Σωματείων Γουνεργατών 
δ) Έναν (1) εκπρόσωπο των εργοδοτών από το Εμπορι¬ 
κό Επιμελητήριο Καστοριάς 
ε) Έναν (1) εκπρόσωπο του Κέντρου Γούνας 
στ) Δύο (2) υπαλλήλους του Ο.Α.Ε.Δ. εκ των οποίων έ¬ 
νας (1) είναι από την Υ.Ν. Καστοριάς και ένας (1) από το 
ΚΕΤΕΚ Καστοριάς. 

Η Δομή στήριξης θα συγκροτηθεί με απόφαση του Διοι¬ 
κητή του Ο.Α.Ε.Δ., ύστερα από υπόδειξη των φορέωντης 
παρούσας παραγράφου 1. 

2. Έργο της Δομής είναι ο επαγγελματικός προσανατο¬ 
λισμός και η καθοδήγηση των ανέργων γουνεργατών, 
προκειμένου να εξευρεθεί κατάλληλη γι’ αυτούς εργασία. 

Αναλυτικότερα το έργο τούτο είναι: 
α) Η καταγραφή και ομαδοποίηση των εργαζομένων (με 
προϋποθέσεις) και των ανέργων μετά από την εγγραφή 
των τελευταίων στον ΟΑΕΔ, σύμφωνα με τα επαγγελμα¬ 
τικά τους προσόντα, τις γραμματικές γνώσεις και την ε- 
ξειδίκευσή τους σε συγγενή θέματα με το αντικείμενο των 
επιχειρήσεων που ενδιαφέρονται να τους προσλάβουν. 

β) Η αναζήτηση θέσεων εργασίας σε επιχειρήσεις έχο¬ 
ντας υπόψη και τα χαρακτηριστικά των ανέργων. 

γ) Η υπόδειξη των ανέργων σε επιχειρήσεις και παρα¬ 
κολούθηση του προγράμματος κατά το στάδιο της από¬ 
κτησης επαγγελματικής εμπειρίας σε περίπτωση που αυ¬ 
τό κριθεί ότι απαιτείται πριν την απασχόλησή τους, 
δ) Η υπόδειξη των υποψηφίων για κατάρτιση, 
ε) Η παρακολούθηση και η αξιολόγηση του προγράμ¬ 
ματος. 

2α: Η δομή στήριξης θα πρέπει να συγκροτηθεί εντός 10 
ημερών από την κοινοποίηση στους ενδιαφερομένους 
της παρούσας Υ.Α. Σε περίπτωση που ένας φορέας δεν υ¬ 
ποδείξει εκπρόσωπο εντός του ίδιου ως άνω χρονικού 
διαστήματος, τότε η δομή θα συγκροτηθεί με τους υπο- 
δειχθέντες από τους υπόλοιπους φορείς. 

3. Η ανωτέρω δομή θα πλαισιωθεί με τεχνικό προσωπι¬ 
κό το οποίο θα αναλάβει την υλοποίηση του έργου που πε- 
ριγράφεται στην παρ. 2 της παρούσας Υ.Α. Το έργο τού¬ 
το θα ανατεθεί στο ΙΝΕ της ΓΣΕΕ μετά από σύμβαση που 
θα καταρτισθεί μεταξύ ΟΑΕΔ και ΙΝΕ ΓΣΣΕ σύμφωνα με 
τις διατάξεις της παρ. 5 του άρθρου 20 του Ν. 2639/98. 

Η δαπάνη για τη λειτουργία της δομής θα ανέλθει στο 
ποσό των 25 εκ. δραχμών και θα καλυφθεί από τον ΟΑΕΔ, 
ΚΑΕ 264Β «Δομή Στήριξης» του φορέα 200 του προϋπο¬ 
λογισμού οικονομικού έτους 1999 στον οποίο θα μετα¬ 
φερθούν οι απαραίτητες πιστώσεις από το τακτικό απο- 
θεματικό. 


ΚΕΦΑΛΑΙΟ Β’ 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Προβλέπεται δράση επιμόρφωσης. Η μεθοδολογία, υ¬ 
λοποίηση θεωρητική της πρακτικής άσκησης καθώς και οι 
ειδικότητες θα καθοριστούν από τη Δ/νση Α3 σε συνερ¬ 
γασία με τη Δομή στήριξης μετά την οριστική καταγραφή 
της ομάδας στόχου. 

ΚΕΦΑΛΑΙΟ Γ 

ΜΕΤΡΑ ΓΙΑ ΤΗΝ ΑΠΑΣΧΟΛΗΣΗ 

Ειδικό μέτρο Επιχορήγησης Επιχειρήσεων για δημιουρ¬ 
γία νέων θέσεων εργασίας. 

1. Καταρτίζουμε πρόγραμμα επιχορήγησης ιδιωτικών ε¬ 
πιχειρήσεων για την πρόσληψη 1500 ανέργων γουνεργα- 
τών ηλικίας 18-64 ετών των Νομών Καστοριάς και Κοζάνης. 

2. Για την υπαγωγή και την επιχορήγηση επιχειρήσεων 
σύμφωνα με το πρόγραμμα αυτό θα εφαρμοσθούν οι δια¬ 
τάξεις του Κεφαλαίου Π και των παρ. 1 και 2 του Κεφα¬ 
λαίου Δ των υπ’ αριθμ. 33021 και 33019/21.1.99 αποφά¬ 
σεων του Υπουργού Εργασίας και Κοινωνικών Ασφαλίσε¬ 
ων (ΦΕΚ 53Β και 51Β/29.1.99). Απαραίτητη προϋπόθεση 
είναι η προσκόμιση βεβαίωσης της δομής στήριξης ότι οι 
άνεργοι που θα προσλάβουν οι ενδιαφερόμενες επιχει¬ 
ρήσεις είναι εγγεγραμμένοι στις καταστάσεις της δομής. 

ΚΕΦΑΛΑΙΟ Δ' 

ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

1. Καταρτίζουμε πρόγραμμα επιχορήγησης νέων ελευ¬ 
θέρων επαγγελματιών για 1.000 άνεργους γουνεργάτες 
ηλικίας 18-64 ετών των Νομών Κοζάνης και Καστοριάς οι 
οποίοι δημιούργησαν ή θα δημιουργήσουν δική τους επι¬ 
χείρηση την οποία πρέπει να διατηρήσουν για διάστημα 
τουλάχιστον 24 μηνών. 

2. Για την υπαγωγή και επιχορήγηση των ενδιαφερομέ¬ 
νων σύμφωνα με το πρόγραμμα αυτό θα εφαρμοσθούν οι 
αποφάσεις του Υπουργού Εργασίας & Κοινωνικών Ασφα¬ 
λίσεων με αρ. 33020 και 33022/21.1.99 (ΦΕΚ 53/Β/29.1.99 
και 85/Β/9.2.99) και συγκεκριμένα: 

α) οι διατάξεις του Κεφαλαίου Γ: 

Πλην των εξαιρέσεων των παραγράφων 5α (του κεφα¬ 
λαίου Γ) στις οποίες, ειδικά για το πρόγραμμα αυτό, θα ε¬ 
πιδοτούνται και οι επιχειρήσεις εκτροφής γουνοφόρων 
ζώων του πρωτογενή τομέα και 

β) οι διατάξεις των παραγράφων 1 και 2 των κεφαλαίων Δ 

Απαραίτητη προϋπόθεση είναι η προσκόμιση βεβαίω¬ 
σης της δομής στήριξης ότι ο ενδιαφερόμενος είναι εγ¬ 
γεγραμμένος στις καταστάσεις της δομής. 

ΚΕΦΑΛΑΙΟ Ε' 

Ειδικό μέτρο επιχορήγησης επιχειρήσεων για την απα¬ 
σχόληση πεντακοσίων (500) ανέργων που βρίσκονται στο 
στάδιο πλησίον της σύνταξης 

1. Ειδικά για 500 άνεργους γουνεργάτες των Νομών Κο¬ 
ζάνης και Καστοριάς 54 ετών και άνω που δεν έχουν τις ε¬ 
λάχιστες προϋποθέσεις συνταξιοδότησης, λόγω μη συ¬ 
μπλήρωσης των απαιτουμένων ενσήμων, τους υπολείπο¬ 
νται μέχρι 600 ένσημα για τη συνταξιοδότησή τους από 
τον οικείο ασφαλιστικό φορέα είναι δυνατή η επιχορήγη¬ 
ση ιδιωτικών επιχειρήσεων. 

2. Οι επιχειρήσεις που θα προσλάβουν τους ως άνω ά- 

νεργους μπορούν να επιχορηγηθούν για χρονικό διάστη¬ 
μα είκοσι τεσσάρων (24) μηνών κατ’ ανώτατο όριο. 

Το ποσό επιχορήγησης για κάθε ημέρα πλήρους απα¬ 
σχόλησης καθορίζεται στις 6.000 δρχ. για τους πρώτους 
12 μήνες και στις 7.000 δρχ. για τους επόμενους 12 μήνες. 

3. Απαραίτητες προϋποθέσεις ένταξης στο ειδικό μέ¬ 
τρο είναι: 

Οι άνεργοι που θα προσληφθούν να έχουν καταγραφεί 
από τη δομή στήριξης σε ειδικές καταστάσεις. 

Η εγγραφή θα γίνεται στις ειδικές αυτές καταστάσεις με 
την προσκόμιση: 

α) της ταυτότητας ενδιαφερομένων 
β) βεβαίωσης του ΙΚΑ ή οποιουδήποτε άλλου Ασφαλι¬ 
στικού Οργανισμού κύριας ασφάλισης από την οποία θα 
προκύπτει ο συνολικός αριθμός των ημερομισθίων που 
πραγματοποιήθηκαν στον κλάδο ασφάλισής τους. 

γ) πληροφοριακού εντύπου του οικείου ασφαλιστικού 
φορέα για τις ελάχιστες προϋποθέσεις συνταξιοδότησες 
τους. 

4. Η επιχορήγηση των επιχειρήσεων που θα υπαχθούν 
στο πρόγραμμα αυτό για άνεργους που βρίσκονται στο 
στάδιο πλησίον της σύνταξης είναι δυνατή για οσοδήπο- 
τε χρονικό διάστημα απασχολήσουν τους νεοπροσλη- 
φθέντες και μέχρι 600 ημέρες εργασίας για κάθε άνεργο 
(που βρίσκεται στο στάδιο πλησίον της σύνταξης) χωρίς 
να ισχύουν για τις επιχορηγούμενες επιχειρήσεις οι δε¬ 
σμεύσεις που αναφέρονται στο κεφάλαιο Γ στις παρ. 12 
και 13 των Υ.Α. 33019 και 33021/21.1.99 (ΦΕΚ 51Β και 
52Β/29.1.99). 

5. Εφόσον μισθωτός που προσλήφθηκε με το πρόγραμ¬ 
μα αυτό του Κεφ. Ε απολυθεί ή αποχωρήσει οικειοθελώς, 
πριν συμπληρώσει τα (600) ένσημα για τη συνταξιοδότη- 
σή τους, είναι δυνατόν να προσληφθεί από άλλη επιχεί¬ 
ρηση, η οποία μπορεί να υπαχθεί στο πρόγραμμα αυτό ε¬ 
φόσον, διαπιστωθεί φυσικά ότι πρόκειται για άνεργο που 
βρίσκεται «στο στάδιο πλησίον της σύνταξης» και του υ¬ 
πολείπονται ένσημα, σύμφωνα με τα προαναφερόμενα, 
για τη συνταξιοδότησή του. 

6. Για την υπαγωγή των ενδιαφερομένων επιχ/σεων στο 
πρόγραμμα αυτό πλέον των άλλων δικαιολογητικών α¬ 
παιτείται και βεβαίωση της δομής στήριξης ότι οι άνεργοι 
που θα προσληφθούν έχουν εγγράφει στις ειδικές κατα¬ 
στάσεις των ανέργων ηλικίας 54 ετών και άνω που βρί¬ 
σκονται στο στάδιο πλησίον της σύνταξης. 

ΚΕΦΑΛΑΙΟ ΣΤ 

ΛΗΞΗ ΤΟΥ ΠΡΟΓΡΑΜΜΑΤΟΣ 

Το πρόγραμμα λήγει με την πλήρωση των προβλεπομέ- 
νων θέσεων και ως τελευταία ημέρα επιχορηγουμένης α¬ 
πασχόλησης για τις θέσεις που δημιουργούνται από το 
πρόγραμμα αυτό ορίζεται η 31.12.2001. 

ΚΕΦΑΛΑΙΟ Ζ’ 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη ύψους 8,8 δις δρχ. σε βάρος του προϋπολογι¬ 
σμού του ΟΑΕΔ αναλυτικά κατά έτος ως εξής: 

Για το έτος 1999 εκ 3 δις. 

Για το έτος 2000 εκ. 4 δις. 

Γ ιατο έτος 2001 εκ. 1,8 δις. 

Γ ια την ανωτέρω δαπάνη θα εγγράφει πίστωση στον υ¬ 
πό κατάρτιση προϋπολογισμό του ΟΑΕΔ οικονομικού έ¬ 
τους 1999. 


Το συνολικό κόστος του προγράμματος καλύπτεται α¬ 
πό το ΕΚΤ σε ποσοστό 80%. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού και ως εκ τού¬ 
του δεν εμπίπτει στις διατάξεις της παρ. 3 του άρθρου 22 
του Ν. 2362/95 (Περί δημοσίου λογιστικού). Για το λόγο 
αυτό δεν απαιτείται σύμπραξη του Υπουργού Οικονομι¬ 
κών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1999 

ΟΥΠΟΥΡΓΟΣ 

ΜΙΛΤ. ΠΑΠΑΪΟΑΝΝΟΥ 

-φ- 

Αριθ. 6.357 (10) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική Επιχεί¬ 
ρηση Πολιτιστικής Ανάπτυξης Πανοράματος 
(Δ.Ε.Π.Α.Π.)» του δήμου Πανοράματος του Ν. Θεσσα¬ 
λονίκης. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 και 285 του Π. Δ/τος 
410/1995 (Δ.Κ.Κ.). 

2) Τις διατάξεις της παρ. 10 του α'ρθρου 6 του Ν. 
2503/1997. 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ 244 Β') «Καθορισμός των αναγκαί¬ 
ων λεπτομερειών για την εφαρμογή των διατάξεων των 
άρθρων 205-213 του Ν. 1065/1980». 

4) Την αριθ. 1.092/1993 (ΦΕΚ 28/Β/27.1.1993) απόφαση 
του Νομάρχη Θεσσαλονίκης που αφορούσε τη σύσταση 
της παραπάνω επιχείρησης, όπως τροποποιήθηκε και συ¬ 
μπληρώθηκε μεταγενέστερα. 

5) Την αριθ. 51/1999 απόφαση του δημοτικού συμβου¬ 
λίου Πανοράματος που αφορά την τροποποίηση της συ¬ 
στατικής πράξης της ανωτέρω επιχείρησης, αποφασί¬ 
ζουμε: 

Τροποποιούμε την 1.092/1993 (ΦΕΚ 28/Β/27.1.1993) α¬ 
πόφαση του Νομάρχη Θεσσαλονίκης που αφορούσε τη 
σύσταση της «Δημοτική Επιχείρηση Πολιτιστικής Ανά¬ 
πτυξης Πανοράματος (Δ.Ε.Π.Α.Π.)» στην παρ. 3 όπου 
προστίθεται και ο κατωτέρω σκοπός «ιγ. Η κοινωνική 
φροντίδα και η εφαρμογή προγραμμάτων κοινωνικής μέ¬ 
ριμνας, φροντίδας προληπτικής ιατρικής κ.λ,π ». 

Κατά τα λοιπά ισχύει η 1.092/1993 (ΦΕΚ 28/Β/- 
27.1.1993) απόφαση του Νομάρχη Θεσσαλονίκης περί 
συστάσεως της Δημοτικής Επιχείρησης Πολιτιστικής Α¬ 
νάπτυξης Πανοράματος (Δ.Ε.Π.Α.Π.) όπως τροποποιήθη¬ 
κε και συμπληρώθηκε μεταγενέστερα. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Πανο¬ 
ράματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Απριλίου 1999 

Ο Γεν. Γραμμ. Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Έ 


I 


Μ 


Γ 


ΟΓ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: νννννν.θί.ςΓ 
ΙΝΤΕΡΝΕΤ: ΙιοΙ.ςΓ 
β-ηηοΐΙ: ηνοο @ ΙίοΙ.ογ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ< 5 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ,λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 >» . 3.500 » . 

30.000 η . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 >» . 500 » . 

250.000 » . 12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 - . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά απά~0ΪΓ6<Ϋ"έως13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 































